UEFA Champions League 2019/20 (manslui)

D'n **[[UEFA Champions League]] 2019/20** weurt de 65e editie vaan 't hoegste Europees bekertoernooj en de 28e editie tot dat toernooj oonder de naom 'Champions League' weurt aofgewèrk. De kwalificatierundes loupe vaan 25 juni tot en mèt 28 augustus 2019; 't eigelek toernooj begint op 17 september vaan dat jaor, mèt de finale op 30 mei 2020 in 't Atatürk Olympisch Stadion in Istanbul. Aon gans 't toernooj, inclusief alle veurrundes, doen 79 clubs mèt.

## Plaotse
Op groond vaan d'n UEFA-coëfficiënt weurt bepaold wieväöl teams eder federatie aofveerdeg, en ouch op welk memint ze instruime. De len mèt de mieste punte op die lies sjrieve veer teams in die daobij al veur de grópsfaas zien geplaots; die mèt de minste sjikke mer eint, en die ein club moot ouch nog väöl veurrundes door. De coëfficiënt weurt bepaold aon de hand vaan de prestaties die de clubs vaan ei land in de vief sezoene *veur* 't aofgeloupe (dit jaor dus 2013/14 tot en mèt 2017/18) Europees höbbe behaold (in de Champions League, meh ouch in de Europa League).

;Opmerking
De Liechtensteinse clubs voetballe in de Zwitserse voetbalpyramide. 'ne Landskampioen vaan Liechtenstein gief 't daorum neet, zoetot 't land ouch gein clubs nao de Champions League kin sjikke.

## Veurrunde
Hei-in späölde de kampioene vaan de veer (op pepier) minste competities: Gibraltar, Andorra, San Marino en Kosovo. Op basis vaan de UEFA-clubcoëfficiënte woorte de twie sterkste aon de twie zwaakste teams gekoppeld; 'n loting bepaolde welke twie ziech perceis zouwe treffe en wee toes zouw speule. De haaf finales waore op 25 juni, de finaal op 28 juni.

;Haaf finales

;Finaal

KF Feronikeli struimde door nao de ierste kwalificatierunde.

## Ierste kwalificatierunde
Hei-in struimde 31 clubs in, allemaol landskampioene. Mèt de kampioen vaan de veurrunde maak dat 32. Ouch zij woorte weer op basis vaan de clubcoëfficiënt in zèstien paore sterk-zwaak gekoppeld. Zij späölde evels allemaol eine kier toes en eine kier oet; de ierste matche waoren op 9 en 10 juli, de returns op 16 en 17 juli. De verleerders struimde oet nao de Europa League.

## Twiede kwalificatierunde
Neve de 16 winners vaan de veurege runde struimde hei nog 10 nui teams in: veer landskampioene en zès vice-kampioene oet middelsterke voetballen. Hei-oonder waor ouch de nommer 2 vaan de Ieredevisie, PSV. Me krijg zoe dus in totaol 26 clubs. Die woorte weer in dertien paore sterk-zwaak verdeild. De matche waoren op 23/24 en 30/31 juli. De dertien verleerders stroume ouch hei door nao de Europa League. Vaan teväöre woort bij 't lote drop gelèt tot kampioene tege kampioene späölde, en neet-kampioene tege neet-kampioene; dit gebäörde ouch bij de twie volgende rundes.

## Daarde kwalificatierunde
Neve de 13 winners vaan de twiede runde struimde ouch hei weer zeve nui clubs in: twie landskampioene, drei vice-kampioene en twie nommers drei. Hei-oonder waore de kampioen vaan de Ieredevisie (AFC Ajax) en de nommer twie vaan de Belzje Ierste Klas (Club Brugge). Zoe krijg me dus 20 clubs, die ouch weer in tien sterk-zwake paore woorte gekoppeld. De twie matche waore op 6/7 en op 13 augustus. Obbenuits struimde de verleerders door nao de Europa League.

## Play-offrunde
Hei struimde de kampioene vaan Zwitserland en Tsjechië in. Ouch de zès kampioene en veer neet-kampioene die de veurege rundes waore doorgekoume móste nog oonderein play-offs speule. De play-offrunde woort op 20/21 en 27/28 augustus gehawwe. Ouch hei gónge de verleerders nao de Europa League.

## Grópsfaas
32 teams plaotsde ziech veur de grópsfaas. Dao späölt me in 8 poules (A-H) vaan veer teams. Alle clubs in ein poule speule twie kier tegenein. Me begint op 17 september en indeg op 11 december. De loting woar op 29 augustus. Clubs woorte op groond vaan hun clubcoëfficiënte in 'ne pot vaan 1 tot 4 ingedeild, meh de winners vaan de Champions League en Europa League vaan veureg jaor (respectievelek Liverpool en Chelsea) kaome vaanzelf in pot 1.

Vaan eder poule goon daonao de twie bèste door nao de knock-outfaas. De daardes goon door nao de zèstiende finaal vaan de Europa League, veur de veerdes sjeit 't Europees voetbalsezoen oet.

### Poule A

### Poule B

### Poule C

### Poule D

### Poule E

### Poule F

### Poule G

### Poule H

## Knock-outrunde
### Achste finales
Vaan 18 fibberwarie tot en mèt 18 miert.

### Kwartfinales
Vaan 7 tot en mèt 15 aprèl.

### Haaf finales
Vaan 28 aprèl tot en mèt 6 mei.

### Finaal
Op 30 mei.